УТВЪРДИЛ:

АДМИНИСТРАТИВЕН РЪКОВОДИТЕЛ ПРЕДСЕДАТЕЛ НА РАЙОНЕН СЪД- ТЕТЕВЕН

Утвърдени със Заповед № 114/18.10.2016г.

**ВЪТРЕШНИ ПРАВИЛА**

**ЗА РЕДА И ДОКУМЕНТООБОРОТА**

**ПРИ ВРЪЩАНЕ НА ПОГРЕШНО ВНЕСЕНИ ТАКСИ**

Настоящите правила имат за цел да регламентират процедурата по възстановяване на надвнесени или неправилно внесени държавни такси по транзитна и набирателна сметка на Районен съд-Тетевен.

**І. Възстановяване на надвнесена или неправилно внесена държавна такса по сметка на Районен съд гр.Тетевен:**

1. Изготвя се молба от името на физическото или юридическото лице, което иска възстановяване на сумата. В молбата се посочват: точен адрес и телефон за кореспонденция на молителя, а на физически лица- освен горните данни, трите имена и ЕГН.Описва се точния размер на сумата, която следва да се освободи и се посочва банката и банковата сметка на лицето.При липса на банкова сметката лицето посочва ,че желае да получи сумата в брой.Към молбата по възможност се прилага и документ/ платежно нареждане,вносна бележка/,удостоверяващ направеното внасяне на конкретната ДТ по сметката на Районен съд-Тетевен.

а). При искане за връщане на неправилно внесена или надвнесена ДТ,която не е по гражданско, наказателно или изпълнителни дела,молбата се адресира до Административния ръководител на РС-Тетевен.

б).При искане за връщане на надвнесена или неправилно внесена ДТ по конкретно дело,молбата се подава до съдията-докладчик по делото чрез неговия съдебен секретар,до ДСИ или до Съдия по вписванията.

Тези данни се проверяват от Административния ръководител,съдията-докладчик,ДСИ или Съдия по вписванията по конкретното дело. Резултатът от проверките се удостоверява с подпис .

2. Молбата се подава лично ,по факс,електрона поща на РС-Тетевен /посочен в сайта на съда/или по пощата на адрес:

**РАЙОНЕН СЪД- ТЕТЕВЕН 5700 гр.Тетевен, ул.“Христо Ботев“ № 3 а**

3. Така комплектованите документи се изпращат на Председателя на съда, който разпорежда на главния счетоводител да извърши проверка.

4. Главния счетоводител извършва проверка дали таксата е налична и може да бъде освободена и удостоверява това с разпечатка от разплащателната сметка и подпис върху нея.

5.Председателя на съда разпорежда освобождаването на таксата, ако има основание за такова действие.

6.Главния счетоводител изготвя бюджетно платежно нареждане за превод от СЕБРА – код 90,когато лицето е посочило банкова сметка. В случай, че вносителя желае сумата да му бъде възстановена в брой, главния счетоводител изготвя бюджетно платежно нареждане за получаването на държавната такса по „сметка наличности" на Районен съд гр.Тетевен. При потвърждаването му от Висш съдебен съвет- сумата се тегли в брой в касата на съда от касиера. Касиерът издава касов ордер, който се подписва от главен счетоводител и Председателя на съда, след което се изплаща на вносителя, след представяне на документ за самоличност.

ІІ. **Погрешно постъпили държавни такси в набирателната сметка на Районен съд гр.Тетевен.**

При констатирана грешно постъпила сума за държавни такси в набирателната сметка на съда, служителят „съдебен деловодител“ поставя резолюция, че таксата е погрешно внесена. След извършената

проверка и резолюция на Председателя на съда,Държавен съдебен изпълнител,съдията-докладчик или на Съдия по вписванията, главния счетоводител изготвя платежно нареждане за прехвърляне на сумата в транзитната сметка на съда, от където да бъде централизирана.

Настоящите Вътрешни правила за реда и документооборота при връщане на погрешно внесени такси да бъдат публикувани на интернет страницата на Районен съд гр.Тетевен, както и на вътрешната интернет страница на РС-Тетевен.

Вътрешните правила за реда и документооборота при връщане на погрешно внесени такси, влизат в сила от утвърждаването им със заповед на Административния ръководител- Председател на РС Тетевен.

Изготвил: п/

/Б.Борисов/

Гл.счетоводител: /п/

/Б.Борисов/